**Մարզպետի տեղակալ Լևոն Սարգսյանը մասնակցեց հիշատակի ու ոգեկոչման արարողություններին 24.04.2015թ.**

 Ապրիլի 24-ին՝ Հայոց Մեծ եղեռնի 100-ամյա տարելիցի օրը, մարզկենտրոն Իջևանում միջոցառումների շարքը սկսվեց սգո երթով: Հավաքվելով Տավուշի մարզպետարանին հարող հրապարակում, մարզային իշխանությունների, հիմնարկ-ձեռնարկությունների, հասարակական կազմակերպությունների, հոգևորականության, մտավորականության, ուսումնական հաստատությունների ներկայացուցիչները, զինվորականները, դպրոցականներն ու ուսանողները միասնական երթով շարժվեցին դեպի Եղեռնի զոհերի հիշատակը հավերժացնող հուշահամալիր: Տավուշի մարզպետարանի կողմից Եղեռնի զոհերի հիշատակը հավերժացնող հուշահամալիրում ծաղկեպսակ տեղադրեց մարզպետի տեղակալ Լևոն Սարգսյանը: Հնչեց Աղոթք առ Աստված մեր անմեղ հայրենակիցների հոգիների հանգստության համար և Հայոց ցեղասպանությունը ճանաչելու կոչ՝ ամբողջ աշխարհին: